b'\n_START_ARTICLE_\nLerikin piirikunta\n_START_PARAGRAPH_\nLerikin piirikunta (ven. Lerik rayonu, ven. \xd0\x9b\xd0\xb5\xd1\x80\xd0\xb8\xd0\xba\xd1\x81\xd0\xba\xd0\xb8\xd0\xb9 \xd1\x80\xd0\xb0\xd0\xb9\xd0\xbe\xd0\xbd, Lerikski raion) on paikallishallintoalue Azerbaid\xc5\xbeanissa. Vuonna 1930 perustetun piirin pinta-ala on 1084 neli\xc3\xb6kilometri\xc3\xa4. Asukkaita on 75\xc2\xa0200 henke\xc3\xa4 (vuonna 2010)._NEWLINE_Lerikin piiri sijaitsee Azerbaid\xc5\xbeanin tasavallan kaakkoisosassa. Se rajoittuu luoteessa Yard\xc4\xb1ml\xc4\xb1n, koillisessa Masall\xc4\xb1n, id\xc3\xa4ss\xc3\xa4 L\xc9\x99nk\xc9\x99ranin ja kaakossa Astaran piireihin sek\xc3\xa4 lounaassa Iraniin._NEWLINE_Piirin keskus on Lerikin taajama. Kuntia on kaikkiaan 99 ja kyli\xc3\xa4 161. Kaupunkiv\xc3\xa4est\xc3\xb6n osuus on 9,8\xc2\xa0% (vuonna 2010). Vuoden 2009 v\xc3\xa4est\xc3\xb6nlaskennan mukaan piirin asukkaista 96,9\xc2\xa0% on azereja ja 3,1\xc2\xa0% tali\xc5\xa1eja._NEWLINE_Seudun p\xc3\xa4\xc3\xa4elinkeino on maatalous, joka on erikoistunut karjanhoitoon sek\xc3\xa4 viljan, vihannesten, perunan ja hedelmien viljelyyn. Lis\xc3\xa4ksi on pienimuotoista elintarviketeollisuutta._NEWLINE_Paikallislehten\xc3\xa4 ilmestyy Lerik.'